Aproape 44% din populația Bucureștiului s-a vaccinat anti-COVID-19. Topul județelor cu cele mai multe persoane imunizate.
43,8% din populația eligibilă a Bucureștiului s-a vaccinat anti-COVID-19. Clujul și Sibiul completează topul județelor cu cele mai multe persoane imunizate. Aproape 10.000 de copii cu vârsta cuprinsă între 12 și 15 ani au fost vaccinați împotriva COVID-19.
Bucureștiul, Clujul și Sibiul sunt pe primele trei locuri în topul cu cele mai multe persoane vaccinate împotriva COVID-19, a anunțat, marți, președintele CNCAV, Valeriu Gheorghiță.Municipiul București este pe primul loc cu rata de acoperire vaccinală din populația eligibilă, cu 43,8%. Capitala este urmată de județul Cluj, unde 40,4% din populația de peste 12 ani este vaccinată, și de județele Sibiu – 34%, Brașov – 32,1%, Timiș – 31%, Constanța – 30,7%.Media națională este de 25%, din populația eligibilă de peste 12 ani.Județele cu cea mai mică rată de acoperire vaccinală sunt Covasna – 17, 5%, Bacău – 17,7%, Giurgiu – 16,2%, Botoșani – 16,1%, Suceava – 15,1%. Valeriu Gheorghiță a precizat că chiar și în aceste județe, rata de acoperire vaccinală a crescut progresiv în ultimele săptămâni.Aproape 10.000 de copii cu vârsta cuprinsă între 12 și 15 ani au fost vaccinați împotriva COVID-19Aproape 10.000 de copii din România, cu vârsta cuprinsă între 12 și 15 ani, au fost vaccinați împotriva COVID-19, cei mai mulți în Capitală, anunță președintele CNCAV, Valeriu Gheorghiță."Până la acest moment, au vaccinați 9.394 de copii cu vârsta cuprinsă între 12 și 15 ani", precizează Valeriu Gheorghiță.Pe 2 iunie a demarat activitatea de vaccinare și pentru copiii cu vârsta cuprinsă între 12 și 15 ani. Potrivit șefului CNCAV, cei mai mulți copii au fost vaccinați în municipiul București, 2.315."În Cluj (au fost vaccinați – n.r.) 856 copii, Ilfov, 439, Timiș, 433, iar în Iași 370", completează Gheorghiță.El menționează că Franța va începe activitatea de vaccinare pentru această grupă de vârstă pe 15 iunie, iar Germania și Polonia au început vaccinarea pe 7 iunie.